ගුවන් හමුදා භටයා වෘත්තිකයකු නොවන බවත්, තම දේශයේ අභිවෘද්ධිය වෙනුවෙන් අභිමානවත් සේවයක් බවත්, හමුදා භටයා තම නිල ඇඳුමින් වැසී ඇති මනුස්සකම රැකගැනීමට දැඩි කැපවීමෙන් ක්‍රියා කළ යුතු බවත් ශ්‍රී ලංකා ගුවන් හමුදාවේ ගුවන් මෙහෙයුම් අධ්‍යක්ෂ, එයාර් වයිස් මාෂල් ගගන බුලත්සිංහල මහතා සඳහන් කළේය.ඒ මහතා මෙසේ ප්‍රකාශ කළේ අම්පාර ගුවන් හමුදා කඳවුරේ මාස හයක පුහුණු පාඨමාලාවක් හදාරා විසිර යන ගුවන් භටයින් අමතා කථා කරමිනි.ආධුනික ගුවන් භටයින් දෙසිය අට දෙනකු විසිර යෑමේ පෙළපාළිය පිළිගැනීමෙන් අනතුරුව ඔවුන් අමතමින් වැඩිදුරටත් කථා කළ ගගන බුලත්සිංහ මහතා මෙසේද පැවසීය.